24/12/2009 | Administración LocalMunicipal
Ames
Anuncio aprobación definitiva ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames

En sesión plenaria celebrada o 29 de outubro de 2009 prestouse aprobación inicial á ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames que foi sometida a exposición pública por prazo de 30 días hábiles sen que se presentaran alegacións. En aplicación do previsto no artigo 17 do Texto refundido da Lei reguladora das facendas locais aprobado polo Real decreto lexislativo 2/2004, de 5 de marzo, e do propio acordo plenario, ao non presentarse reclamacións contra o acordo de aprobación inicial a aprobación definitiva prodúcese de forma automática. En cumprimento do previsto na lexislación vixente publícase o texto íntegro da ordenanza aos efectos da súa entrada en vigor. ÍNDICE DE CONTIDOS - CAPITULO I.- DISPOSICIÓNS XERAIS (Artigos 1 e 2). - CAPITULO II.- NORMAS TRIBUTARIAS (Artigos 3 e 4). - CAPITULO I.- OBRIGAS TRIBUTARIAS. (Artigos 5 a 18). - CAPITULO II.- OBRIGADOS TRIBUTARIOS.(Artigos 19 a 28). - CAPITULO III.- ELEMENTOS DE CUANTIFICACIÓN DA OBRIGA TRIBUTARIA PRINCIPAL E DA OBRIGA DE REALIZAR PAGOS A CONTA. (Artigos 29 a 32). - CAPITULO IV.- A DÉBEDA TRIBUTARIA. (Artigos 33 a 52). - CAPITULO I.- ACTUACIÓNS DA ADMINISTRACIÓN TRIBUTARIA E DOS OBRIGADOS TRIBUTARIOS. (Artigos 53 a 56). - CAPITULO II.- NORMAS SOBRE ACTUACIÓNS E PROCEDEMENTOS TRIBUTARIOS: ESPECIALIDADES DOS PROCEDEMENTOS ADMINISTRATIVOS EN MATERIA TRIBUTARIA. (Artigos 57 a 60). - CAPITULO III.- PROCEDEMENTO DE XESTIÓN TRIBUTARIA. (Artigos 61 a 66). - CAPITULO IV.- PROCEDEMENTO DE INSPECCIÓN TRIBUTARIA. (Artigos 67 a 71). - CAPITULO V.- PROCEDEMENTO DE RECADACIÓN. (Artigos 72 a 76). - CAPITULO I.- PRINCIPIOS DA POTESTADE SANCIONADORA EN MATERIA TRIBUTARIA. (Artigo 77 e 78). - CAPITULO II.- DISPOSICIÓNS XERAIS SOBRE INFRACCIÓNS E SANCIÓNS TRIBUTARIAS. (Artigos 79 a 81). - CAPITULO I.- MEDIOS E PROCEDEMENTOS DE REVISIÓN. (Artigo 82). - CAPITULO II.- PROCEDEMENTOS ESPECIAIS DE REVISIÓN. (Artigos 83 a 88). - CAPITULO III.- RECURSOS ADMINISTRATIVOS. (Artigo 89). DISPOSICIÓNS XERAIS DO ORDENAMENTO TRIBUTARIO CAPITULO I PRINCIPIOS XERAIS A presente Ordenanza fiscal xeral dítase ó amparo do artigo 106.2 da Lei 7/1985, do 2 de abril, reguladora das bases do réxime local, dos artigos 11, 12.2 e 15.3 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, así como do apartado 3 da disposición adicional cuarta da Lei 58/2003, do 17 de decembro, xeral tributaria. A presente Ordenanza fiscal xeral contén normas comúns tanto substantivas como procesuais que se consideran, a todos os efectos, parte integrante das ordenanzas fiscais e regulamentos que se diten en relación á xestión, recadación e inspección de ingresos de dereito público municipais. CAPITULO II NORMAS TRIBUTARIAS 1. As normas contidas na presente ordenanza interprétanse conforme ó disposto no apartado 1 do artigo 3 do Código Civil.2. En tanto non se definan pola normativa tributaria, os termos empregados nas súas normas entenderanse conforme ó seu sentido xurídico, técnico ou usual, segundo proceda.3. Non se admitirá a analoxía para estender máis alá dos seus termos estritos o ámbito do feito impoñible, das exencións e demais beneficios ou incentivos fiscais.1. As ordenanzas fiscais serán de aplicación en todo o termo municipal de Ames e aplicaranse consonte cos principios de residencia efectiva e territorialidade.2. Así mesmo, serán de aplicación fóra do termo municipal no caso de servizos prestados polo Concello de Ames o a outros termos municipais. OS TRIBUTOS CAPÍTULO I OBRIGAS TRIBUTARIAS A obriga tributaria principal ten por obxecto o pagamento da cota tributaria. O feito impoñible é o presuposto fixado polas ordenanzas fiscais correspondentes para configurar cada tributo e cuxa realización orixina o nacemento da obriga tributaria principal. As ordenanzas fiscais poderán completar a delimitación do feito impoñible mediante a mención de supostos de non suxeición. Nos actos ou negocios nos que exista simulación, o feito impoñible gravado será o efectivamente realizado polas partes. O devengo é o momento en que se entende realizado o feito impoñible e no que se produce o nacemento da obriga tributaria principal. A ordenanza de cada tributo poderá dispoñer a esixencia do pagamento da cota, ou de parte dela, en momento distinto do devengo. Son supostos de exención aqueles nos que, a pesar de realizarse o feito impoñible, a ordenanza exime do cumprimento da obriga tributaria principal.1. Non se outorgarán outras exencións, bonificacións ou reducións que as concretamente autorizadas pola lei, pactos ou tratados internacionais. A ordenanza fiscal de cada tributo deberá regular os supostos de concesión de beneficios fiscais.2. As exencións, bonificacións e reducións interpretaranse en sentido restritivo e non se aplicarán a máis persoas -e só polas súas obrigas tributarias propias e directas- que ás taxativamente previstas, nin se estenderán a máis supostos que os sinalados especificamente.3. Cando nas respectivas ordenanzas se declare exento de pagamento de tributos ó Estado, este beneficio non comprenderá ás entidades ou organismos que, calquera que fose a súa relación ou dependencia do Estado, posúan personalidade xurídica propia e independente e non teñan recoñecida por lei exención especial.1. Para a fixación das tarifas das taxas que, polas súas características, o permitan, terase en conta a capacidade económica das persoas que deban satisfacelas.2. O importe estimado das taxas pola prestación dun servizo ou pola realización dunha actividade, non poderá exceder, no seu conxunto, do custo real ou previsible do servizo ou actividade de que se trate.3. O Concello Pleno, nos actos de aprobación de plans de actuación sectorial ou instrumentos de planeamento poderá establecer beneficios fiscais de taxas municipais sometidas en todo caso ós principios de capacidade económica e xustiza distributiva.4. Nos supostos establecidos no apartado 3 anterior así como no suposto de que unha ordenanza específica autorice a concesión de beneficios fiscais a persoas de escasa capacidade económica como xubilados, pensionistas e outras, haberán de cumprirse os requisitos establecidos no artigo seguinte deste texto.1. O Concello Pleno determinará para cada exercicio, os supostos obxectivos e requisitos subxectivos que deben reunir os beneficiarios de bonificacións ou exencións de taxas. Noutro caso entenderanse vixentes os do exercicio anterior.2. A aplicación de exencións, bonificacións e reducións que procedan, efectuarase a petición de parte, coa xustificación documental que proceda.3. Será requisito necesario para a concesión dunha bonificación ou exención tributaria que o suxeito pasivo beneficiario estea ó corrente de débedas de calquera tributo neste Concello.4. O suxeito pasivo beneficiario de calquera exención ou bonificación tributaria deberá comunicar calquera variación que se produza nas circunstancias da súa concesión.5. Agás que a lei dispoña outra cousa, tales beneficios deberán instarse ó tempo de efectuar a declaración tributaria ou nos prazos establecidos na respectiva Ordenanza. Teñen a natureza de obrigas tributarias accesorias as obrigas de satisfacer o xuro de demora, os recargos por declaración extemporánea e os recargos do período executivo. Por lei poderán impoñerse outras obrigas tributarias accesorias.1. O xuro de demora é unha prestación accesoria que se esixirá ós obrigados tributarios e ós suxeitos infractores como consecuencia da realización dun pagamento fóra de prazo, ou da presentación dunha autoliquidación ou declaración da que resulte unha cantidade a ingresar, unha vez finalizado o prazo establecido pola ordenanza. Esixirase xuro de demora como consecuencia do cobro dunha devolución improcedente así como noutros casos previstos na normativa tributaria. A esixencia do xuro de demora tributario non require a previa advertencia da administración nin un retraso culpable no obrigado.2. O xuro de demora calcularase sobre o importe non ingresado en prazo ou sobre a contía da devolución cobrada improcedentemente e resultará esixible durante o tempo a que se estenda o retraso do obrigado.3. O xuro de demora será o xuro legal do diñeiro vixente ó longo do período en que aquel resulte esixible, incrementado nun 25%, agás que a Lei de presupostos xerais do Estado estableza outro diferente.4. Non se esixirán xuros de demora ou serán esixidos por prazo distinto do establecido no parágrafo 2 deste artigo, nos supostos regulados nos apartados 4 e 5 do artigo 26 da Lei 58/2003, do 17 de decembro, xeral tributaria.1. Os recargos por declaración extemporánea son prestacións accesorias que deben satisfacer os obrigados tributarios como consecuencia da presentación de autoliquidacións ou declaracións fóra de prazo sen requirimento previo da administración.2. Se a presentación da autoliquidación ou declaración se efectúa dentro dos 3, 6 ou 12 meses seguintes ó termo do prazo establecido para a presentación e ingreso, o recargo será do 5, 10 ou 15%, respectivamente. Dito recargo calcularase sobre o importe da liquidación derivado da declaración extemporánea e excluirá as sancións e os xuros de demora devengados ata a presentación da autoliquidación ou declaración. Se a presentación da autoliquidación ou declaración se efectúa unha vez transcorridos 12 meses dende o termo do prazo establecido para a presentación, o recargo será do 20% e excluirá as posibles sancións. Neste caso, esixiranse os xuros de demora polo tempo transcorrido dende o día seguinte ó termo dos 12 meses posteriores á finalización do prazo establecido para a presentación ata o momento da autoliquidación ou declaración. Os recargos do período executivo devenganse co inicio de dito período. Son de tres tipos: recargo executivo, recargo de constrinximento reducido e recargo de constrinximento ordinario. A súa regulación consta no artigo 35 da presente ordenanza.1. Son obrigas tributarias formais aquelas que, sen ter carácter pecuniario, son impostas pola ordenanza ós obrigados tributarios. O seu cumprimento está relacionado co desenvolvemento de actuacións ou procedementos tributarios.2. Entre outras que poidan ser establecidas legalmente, os obrigados tributarios deberán cumprir as seguintes obrigas: a) Solicitar e utilizar o número de identificación fiscal nas relacións de natureza ou transcendencia tributaria. b) A obriga de presentar declaracións, autoliquidacións e comunicacións. c) A obriga de achegar á Administración tributaria libros, rexistros, documentos, informes, antecedentes con transcendencia tributaria. d) A obriga de facilitar inspeccións e comprobacións administrativas. A Administración tributaria está suxeita ás seguintes obrigas de contido económico: realizar as devolucións derivadas da ordenanza de cada tributo, devolución de ingresos indebidos, o reembolso do custo das garantías e satisfacer xuros de demora. CAPITULO II OBRIGADOS TRIBUTARIOS 1. Son obrigados tributarios as persoas físicas ou xurídicas e as entidades ás que as Ordenanzas fiscais impoñen o cumprimento de obrigas tributarias.2. Entre outros, son obrigados tributarios: a) Os contribuíntes. b) Os substitutos dos contribuíntes. c) Os obrigados a realizar pagos fraccionados. d) Os sucesores.3. Tamén terán o carácter de obrigados tributarios aqueles a quen as ordenanzas fiscais impoñen o cumprimento de obrigas formais.4. Terán a consideración de obrigados tributarios, as herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou patrimonio susceptible de imposición.5. Constitúen dereitos dos obrigados tributarios os regulados na lei xeral tributaria.1. É suxeito pasivo o obrigado tributario que, segundo a ordenanza, debe cumprir a obriga tributaria principal, así como as obrigas formais inherentes a aquela, sexa como contribuínte ou como substituto deste.2. É contribuínte o suxeito pasivo que realiza o feito impoñible.3. É substituto ó suxeito pasivo, que, por imposición da ordenanza e en lugar do contribuínte, está obrigado a cumprir a obriga tributaria principal, así como as obrigas formais inherentes a aquela. O substituto poderá esixir do contribuínte o importe das obrigas tributarias satisfeitas. É obrigado a realizar pagos fraccionados o contribuínte a quen, a ordenanza de cada tributo, impón a obriga de ingresar cantidades a conta da obriga tributaria principal con anterioridade a quen esta resulte esixible.1. Á morte dos obrigados tributarios, as obrigas tributarias pendentes transmitiranse ós herdeiros, sen prexuízo do que establece a lexislación civil en canto a adquisición da herdanza. As referidas obrigas tributarias transmitiranse ós legatarios nas mesmas condicións que as establecidas para os herdeiros cando a herdanza se distribúa a través de legados e nos supostos nos que se institúan legados de parte alícuota. En ningún caso se transmitirán as sancións. Tampouco se transmitirá a obriga do responsable salvo que se tivera notificado o acordo de derivación de responsabilidade antes do falecemento.2. Non impedirá a transmisión ós sucesores das obrigas tributarias devengadas o feito de que na data da morte do causante a débeda tributaria non estivera liquidada, en cuxo caso as actuacións entenderanse con calquera deles, debéndose notificar a liquidación que resulte de ditas actuacións a todos os interesados que consten no expediente.3. Mentres a herdanza se atopa xacente, o cumprimento das obrigas tributarias do causante corresponderá ó representante da herdanza xacente. As actuacións administrativas que teñan por obxecto a cuantificación, determinación e liquidación das obrigas tributarias do causante deberán realizarse ou continuarse co representante da herdanza xacente. Se ó termo do procedemento non se coñeceran os herdeiros, as liquidacións realizaranse a nome da herdanza xacente. As obrigas tributarias a que se refire o parágrafo anterior, e as que foran transmisibles por causa de morte, poderán satisfacerse con cargo os bens da herdanza xacente.1. As obrigas tributarias pendentes das sociedades e entidades con personalidade xurídica disoltas e liquidadas nas que a lei limita a responsabilidade patrimonial dos socios, partícipes ou cotitulares, transmitiranse a estes, que quedarán obrigados solidariamente ata o límite do valor da cota de liquidación que lles corresponda. As obrigas tributarias pendentes das sociedades e entidades con personalidade xurídica disoltas e liquidadas nas que a lei non limita a responsabilidade patrimonial dos socios, partícipes ou cotitulares transmitiranse integramente a estes, que quedarán obrigados solidariamente ó seu cumprimento.2. O feito de que a débeda tributaria non estivera liquidada no momento de producirse a extinción da personalidade xurídica da sociedade ou entidade non impedirá a transmisión das obrigas tributarias devengadas ós sucesores, podéndose entender as actuacións con calquera deles.3. Nos supostos de extinción ou disolución sen liquidación de sociedades mercantís, as obrigas tributarias pendentes delas transmitiranse as persoas ou entidades que sucedan ou que sexan beneficiarias da correspondente operación. Esta norma tamén será aplicable a calquera suposto de cesión global do activo e pasivo dunha sociedade mercantil.4. No caso de disolución de fundacións ou entidades as que se refire o apartado 4 do artigo 19 desta Ordenanza, as obrigas tributarias pendentes delas transmitiranse ós destinatarios dos bens e dereitos das fundacións ou ós partícipes ou cotitulares de ditas entidades.5. As sancións que puideran proceder polas infraccións cometidas polas sociedades e entidades as que se refire este artigo serán esixibles ós sucesores delas, nos termos establecidos nos puntos anteriores, ata o límite do valor da cota da liquidación que lles corresponda.1. De acordo coa lei, as ordenanzas respectivas poden declarar responsables solidarios ou subsidiarios da débeda tributaria xunto cos debedores principais, a outras persoas ou entidades.2. Agás precepto expreso en contrario, a responsabilidade será sempre subsidiaria.3. A responsabilidade alcanzará á totalidade da débeda tributaria esixida en período voluntario. Cando tivera transcorrido o prazo voluntario de pagamento que se conceda ó responsable sen realizar o ingreso, iniciarase o período executivo e esixiranse os recargos e xuros que procedan.4. A responsabilidade non alcanzará as sancións agás lei que estableza unha excepción.5. Agás norma con rango de lei que dispoña outra cousa, a derivación da acción administrativa para esixirlles o pagamento da débeda tributaria ós responsables requirirá un acto administrativo no que, previa audiencia do interesado, se declare a responsabilidade e se determine o seu alcance. Este acto seralles notificado con expresión dos elementos esenciais da liquidación, e conferiráselles dende ese instante todos os dereitos e obrigas do debedor principal.6. Cando sexan dous o máis os responsables solidarios ou subsidiarios dunha mesma débeda, esta poderá esixírselle integramente a calquera deles.7. Serán responsables solidarios ou subsidiarios, ademais dos que establecen outras normas con rango de lei, os declarados expresamente nos artigos 42 e 43 da Lei 58/2003, do 17 de decembro, xeral tributaria. As persoas que carezan da capacidade de obrar no ámbito tributario nos termos regulados no artigo 44 da Lei 58/2003, do 17 de decembro, xeral tributaria, terán a representación legal establecida no artigo 45 da mesma Lei.1. Os obrigados tributarios con capacidade de obrar poderán actuar por medio de representante, que poderá ser un asesor fiscal con quen se entenderán as sucesivas actuacións administrativas, agás que se faga manifestación expresa en contrario.2. Para interpoñer recursos ou reclamacións, desistir deles, renunciar a dereitos, asumir ou recoñecer obrigas en nome do obrigado tributario, solicitar devolucións de ingresos e outros supostos en que sexa necesario a sinatura do obrigado tributario, a representación deberá acreditarse por calquera medio válido en dereito que deixe constancia fidedigna ou mediante declaración en comparecencia persoal do interesado diante da administración tributaria do Concello.1. O enderezo fiscal é o lugar de localización do obrigado tributario nas súas relacións coa administración tributaria.2. O enderezo fiscal será, para as persoas físicas, o lugar onde teñan a súa residencia habitual e deberá coincidir co enderezo de empadroamento.3. O enderezo fiscal será, para as persoas xurídicas, o seu enderezo social no municipio de Ames, sempre que nel estea efectivamente centralizada a súa xestión administrativa e a dirección dos seus negocios. Noutro caso atenderase ó lugar en que efectivamente se realice a dita xestión ou dirección. Estas mesmas regras son de aplicación para as entidades a que se refire o apartado 4 do artigo 19 desta ordenanza.4. Os obrigados tributarios deberán comunicar o seu enderezo fiscal e o seu cambio á administración tributaria do Concello, sen que o cambio de enderezo produza efecto ante a Administración ata que se presente a citada declaración tributaria. A administración tributaria do Concello poderá comprobar e rectificar o enderezo fiscal declarado polos obrigados tributarios.5. O incumprimento da obriga de comunicar o enderezo fiscal ou cambio deste constituirá infracción tributaria.6. Os obrigados tributarios, para a súa comodidade, poderán comunicar ó Concello, ademais do enderezo fiscal, outros enderezos a efectos de notificación.1. Os suxeitos pasivos que residan no estranxeiro durante máis de seis meses de cada ano natural, están obrigados a designar un representante con enderezo en territorio español para os efectos das súas relacións coa administración tributaria do Concello.2. As persoas xurídicas residentes no estranxeiro que desenvolvan actividades no termo municipal de Ames, terán o seu enderezo fiscal no lugar no que radique a efectiva xestión administrativa e a dirección dos seus negocios. CAPITULO III ELEMENTOS DE CUANTIFICACIÓN DA OBRIGA TRIBUTARIA PRINCIPAL E DA OBRIGA DE REALIZAR PAGOS A CONTA 1. A base impoñible é a magnitude en diñeiro ou doutra natureza que resulta da medición ou valoración do feito impoñible.2. A ordenanza de cada tributo establecerá o método para determinar a base impoñible dentro dos seguintes: a) Estimación directa. b) Estimación obxectiva. c) Estimación indirecta.3. Con carácter xeral, as bases impoñibles determinaranse polo método de estimación directa. Por lei estableceranse os supostos en que, con carácter voluntario, poida aplicarse unha estimación obxectiva. O método de estimación indirecta aplicarase cando a Administración tributaria non poida dispoñer dos datos necesarios para a determinación da base impoñible. A base liquidable é a magnitude resultante de practicar, no seu caso, na base impoñible, as reducións establecidas na ordenanza fiscal. O tipo de gravame é a cifra, coeficiente ou porcentaxe, que se aplica á base liquidable para obter a cota íntegra.1. A cota íntegra é a resultante de aplicar á base liquidable o tipo de gravame ou ben unha cantidade fixa establecida na ordenanza fiscal.2. A cota líquida é o resultado de aplicar sobre a cota íntegra as deducións, bonificacións e coeficientes correctores que se establecen na ordenanza fiscal.3. A cota diferencial é o resultado de minorar a cota líquida no importe dos ingresos a conta realizados se estes fosen establecidos na ordenanza fiscal. CAPITULO IV A DÉBEDA TRIBUTARIA 1. A débeda tributaria estará constituída pola cota ou cantidade a ingresar que resulte da obriga tributaria principal ou das obrigas de realizar pagos a conta.2. Ademais, a débeda tributaria estará integrada, no seu caso, por: a) Xuros de demora. b) Recargo por declaración extemporánea. c) Recargos de período executivo. d) Outros recargos esixibles legalmente.1. As débedas poderán extinguirse por pago, prescrición, compensación, dedución sobre transferencias, condonación e polos demais medios previstos nas leis.2. O pago, a compensación, a dedución sobre transferencias ou a condonación da débeda tributaria ten efectos liberatorios exclusivamente polo importe pagado, compensado, deducido ou condonado.1. A débeda tributaria satisfarase co pagamento en efectivo ou mediante o emprego de efectos timbrados segundo dispoña cada ordenanza fiscal.2. O pagamento deberá facerse dentro dos prazos que se sinalan no artigo 37 desta ordenanza.3. O vencemento do prazo establecido para o pagamento sen que este se efectuare determinará os seguintes recargos incompatibles entre si e calculados sobre a totalidade da débeda non ingresada en período voluntario: a) O recargo executivo que será do 5% e aplicarase cando se satisfaga a totalidade da débeda non ingresada en período voluntario antes da notificación da providencia de constrinximento. b) O recargo de constrinximento reducido que será do 10% e aplicarase cando se satisfaga a totalidade da débeda non ingresada en período voluntario e o propio recargo antes de finalizar o prazo indicado na notificación da providencia de constrinximento. c) O recargo de constrinximento ordinario que será do 20% aplicable cando non se dean os supostos a) e b) anteriores.4. O recargo de constrinximento ordinario é compatible cos xuros de demora. Cando proceda o recargo executivo ou de constrinximento reducido non se esixirán os xuros de demora devengados no período executivo.5. Os ingresos correspondentes a declaracións, liquidacións ou autoliquidacións presentadas fora de prazo sen requirimento previo terán os recargos e xuros regulados nos artigos 14 e 15 desta ordenanza.1. Pode efectuar o pago calquera persoa, agás que ao órgano competente para a recadación lle conste, con carácter previo e de forma fehaciente, a oposición do debedor. A oposición do debedor non surtirá efectos respecto de calquera persoa obrigada a realizar o ingreso en virtude dunha disposición legal ou regulamentaria. O terceiro que pague a débeda non poderá solicitar da Administración a devolución do ingreso efectuado, nin sequera no caso de que o ingreso sexa considerado indebido, nin exercitar os demais dereitos que corresponden ao obrigado ao pago, sen prexuízo das accións que en vía civil puidesen corresponderlle. Con todo, poderá exercitar os dereitos que se deriven ao seu favor exclusivamente do acto do pago.2. O pago das débedas poderá realizarse nas caixas dos órganos competentes, nas entidades que, no seu caso, presten o servizo de caixa e entidades colaboradoras, directamente ou por vía telemática, cando así estea establecido polo órgano municipal competente.3. Os pagos realizados a órganos non competentes para recibilos, ou persoas non autorizadas para iso, non liberarán ao debedor da súa obriga de pago, sen prexuízo das responsabilidades de toda orde en que incorra o perceptor indebido.4. No procedemento administrativo de constrinximento, cando o importe obtido fose insuficiente para liquidar integramente a totalidade dos compoñentes dunha mesma débeda, a aplicación realizarase, en primeiro lugar ás costas e, de seguido e proporcionalmente, ao principal da débeda e aos recargos do período executivo, cancelándose, en último lugar, os xuros de demora devengados.1. As débedas tributarias resultantes dunha autoliquidación deberán pagarse nos prazos que establece a ordenanza fiscal correspondente.2. No caso de liquidacións practicadas pola Administración o pagamento en período voluntario deberá facerse nos seguintes prazos: a) Se a notificación da liquidación se realiza entre os días 1 e 15 do mes, ata o día 20 do mes posterior e, se este non fose hábil, ata o inmediato hábil seguinte. b) Se a notificación se realiza entre os días 16 e último do mes, ata o día 5 do segundo mes posterior e se este non fose hábil, ata o inmediato hábil seguinte.3. O prazo de ingreso en período voluntario das débedas de vencemento periódico e notificación colectiva, tanto por tributos como por outros ingresos de Dereito público, serán os determinados cada ano polo Concello a través do calendario fiscal do contribuínte proposto pola Tesourería Municipal. Para a determinación dos períodos de cobro, teranse en conta fundamentalmente as previsións anuais da Tesourería así como as particularidades do feito impoñible, procurando a distribución das cargas fiscais ao longo de todo o exercicio. O calendario fiscal será publicado no BOP e exposto no Taboleiro de anuncios do Concello e na páxina web municipal, podendo difundirse, ademais, por outros medios que se consideren adecuados.4. Con carácter xeral, a recadación dos padróns do Imposto sobre Vehículos de Tracción Mecánica, iniciarase no primeiro semestre do exercicio. Por outra parte, a recadación dos padróns do Imposto sobre Bens Inmobles e Imposto sobre Actividades Económicas iniciarase no segundo semestre do exercicio.5. Cando o calendario fiscal modifique o período de cobro dun tributo de vencemento periódico, non será preciso notificar individualmente aos suxeitos pasivos tal circunstancia.6. As débedas tributarias resultantes dunha autoliquidación deberán pagarse nos prazos que estableza a normativa de cada tributo.7. As débedas por conceptos diferentes aos regulados nos puntos anteriores, deberán pagarse nos prazos que determinen as normas conforme as que tales débedas se esixan. En caso de non determinación de prazos, aplicarase o disposto neste artigo.8. As débedas non satisfeitas nos períodos citados esixiranse en período executivo, computándose, no seu caso, como pagos a conta as cantidades satisfeitas fóra de prazo.9. Cando nun mesmo documento de cobro, se liquidan varios tributos ou varias anualidades dun mesmo tributo, o pago realizado en entidade bancaria colaboradora deberá alcanzar á totalidade da débeda. No caso de que o obrigado desexe satisfacer unicamente un ou algúns dos tributos ou anualidades, estarase ao disposto nas normas sobre fraccionamentos previstas na presente Ordenanza.1. O pago das débedas e sancións tributarias que deba realizarse en efectivo poderá facerse sempre en diñeiro de curso legal. Así mesmo poderá realizarse por algún dos seguintes medios, cos requisitos e condicións que para cada un deles se establece na presente ordenanza e seguindo os procedementos que se dispoñan en cada caso: a) Cheque. b) Tarxeta de crédito e débito, no momento en que o Concello teña asinado os correspondentes convenios con entidades de crédito e segundo o disposto neles, podéndose realizar a correspondente transacción de forma presencial, ou mediante Internet c) Transferencia bancaria. d) Domiciliación bancaria. e) Xiro postal. f) Calquera outros que se autoricen polo órgano municipal competente. Unicamente será admisible o pago polos medios aos que se refiren as letras b), c), d) e e) naqueles casos nos que así se estableza.2. Será admisible o pago mediante tarxeta de crédito e débito, sempre que a tarxeta cartón a utilizar atópese incluída entre as que, a tal fin, sexan admitidas pola Administración tributaria municipal. O límite dos pagos a realizar virá determinado polo asignado pola entidade emisora individualmente a cada tarxeta e que, en ningún caso, poderá superar a cantidade que se estableza polo órgano municipal competente por cada documento de ingreso, non podendo simultanearse, para un mesmo documento de ingreso, con calquera outro dos medios de pago admitidos. Os importes ingresados polos obrigados ao pago a través de tarxetas de crédito ou débito non poderán ser minorados como consecuencia de descontos na utilización de tales tarxetas ou por calquera outro motivo. Os ingresos efectuados por medio de tarxeta de crédito e débito, entenderanse realizados no día en que aqueles tiveran entrada nas contas correntes municipais.3. Será admisible o pago mediante transferencia bancaria a algunha das contas correntes municipais, unicamente naqueles supostos en que así se lle comunique ao obrigado ao pago polos órganos municipais competentes. O mandato da transferencia será por importe igual ao da débeda, haberá de expresar con total claridade o concepto tributario concreto a que o ingreso corresponda, e conter o pertinente detalle cando o ingreso se refira e deba de aplicarse a varios conceptos. Simultaneamente ao mandato de transferencia, o ordenante poñerá en coñecemento dos órganos municipais competentes a data, importe e a Entidade financeira receptora da transferencia, así como o concepto ou conceptos tributarios a que corresponde. Considerarase momento do pago a data en que tivera entrada o importe correspondente nas contas correntes municipais, quedando liberado dende ese momento o obrigado ao pago fronte á Facenda municipal.4. Cando así se indique na notificación, os pagos en efectivo das débedas tributarias poderán efectuarse mediante xiro postal. Os suxeitos pasivos consignarán, sucintamente, no "talón para o destinatario" que integra o impreso de imposición, os datos referentes ao remitente e enderezo, obrigado ao pago, tributo ou exacción de que se trate, período impositivo, número de recibo ou liquidación e obxecto tributario. Sen prexuízo do anterior, ao mesmo tempo de impoñer o xiro, cursarán o exemplar da declaración ou notificación, segundo os casos, ao Concello de Ames, consignando en dito exemplar a Oficina de correos ou estafeta na que tiveran tramitado o xiro, data de imposición e número que aquela lle asignou. Os ingresos por este medio entenderanse, a todos os efectos realizados no día en que se tivera imposto o xiro.5. O pago en efectivo das débedas non tributarias efectuarase polos medios que autorice a súa propia normativa. Se non se tivera disposto regra especial, o pago deberá realizarse polos medios citados no apartado anterior.6. Enténdese pagada en efectivo unha débeda, cando se teña realizado o ingreso do seu importe nas caixas dos órganos competentes, entidades colaboradoras ou entidades que, no seu caso, presten o servizo de caixa ou a demais persoas ou entidades autorizadas para recibir o pago.7. Non obstante, cando o pago realícese a través de entidades de depósito ou outras persoas autorizadas, a entrega ao debedor do xustificante de ingreso liberará a este dende a data que se consigne no xustificante e polo importe que figure nel, quedando obrigada a entidade ou intermediario financeiro fronte á Facenda municipal dende ese momento e por devandito importe, agás que puidese probarse fehacientemente a inexactitude da data ou o importe que conste na validación do xustificante.8. As ordes de pago dadas polo debedor ás entidades de depósito e a outras persoas autorizadas para recibir o pago, non surtirán, por si soas, efectos fronte á Facenda municipal, sen prexuízo das accións que correspondan ao ordenante fronte á entidade ou persoa responsable do incumprimento.1. Os pagos que se realicen nas entidades colaboradoras ou entidades que puidesen prestar o servizo de caixa, poderán efectuarse mediante cheque que deberá reunir, ademais dos requisitos esixidos pola lexislación mercantil, os seguintes: a) Ser nominativo a favor do Concello de Ames, polo importe exacto da débeda ou débedas a satisfacer. b) Estar debidamente conformado ou certificado pola Entidade de crédito, en data e forma. c) Deberá expresar o nome ou denominación social do librador, que se expresará debaixo da sinatura con toda claridade. A admisión de cheques que incumpran algún dos requisitos anteriores quedará a risco da entidade que os acepte, sen prexuízo das accións que correspondan a dita entidade contra o obrigado ao pago.2. Non obstante, cando un cheque validamente conformado ou certificado, non poida facerse efectivo en todo ou en parte, unha vez transcorrido o período voluntario, ditarase providencia de constrinximento polo importe non pagado para o seu cobro en vía de constrinximento e será esixido á entidade que o conformou ou certificou.3. A entrega do cheque na entidade que, no seu caso, preste o servizo de caixa liberará ao debedor polo importe satisfeito, cando se fixera efectivo. En tal caso, surtirá efectos dende a data en que teña entrada en devandita entidade. Esta validará o correspondente xustificante de ingreso no que consignará a data e o importe do pago, quedando dende ese momento a entidade obrigada diante da Facenda municipal.4. O importe do cheque poderá corresponder a un só débito ou comprender varios débitos para o seu pago de forma simultánea.1. O pagamento dos tributos periódicos que son obxecto de notificación colectiva, poderán realizarse mediante domiciliación en establecementos bancarios ou caixas de aforros, tras a solicitude á Administración municipal e segundo os requisitos establecidos no artigo 38 do Real decreto 939/2005, do 29 de xullo, polo que se aproba o regulamento xeral de recadación. Poderá domiciliarse o pago nunha conta que non sexa da titularidade do obrigado, sempre que o titular de dita conta autorice a domiciliación.2. As domiciliacións de pagamento terán validez por tempo indefinido, en tanto non sexan anuladas polo interesado, rexeitadas pola entidade de crédito en dúas ocasións consecutivas ou o Concello dispoña expresamente a súa invalidez por razóns xustificadas as cales deberán notificarse ó obrigado ó pagamento e á entidade colaboradora. Aos efectos de informar aos contribuíntes que teñan domiciliados os seus recibos, poderase enviar avisos advertíndolles da data concreta en que se fará o cargo a conta.3. Nos supostos de recibos domiciliados, non se remitirá ó enderezo do obrigado ó pagamento o documento de pagamento; alternativamente, os datos da débeda incorporaranse no soporte magnético que orixine o correspondente cargo bancario; deberá a entidade financeira expedir e remitir o comprobante do cargo en conta.1. Quen pague unha débeda terá dereito a que se lle entregue un xustificante do pagamento realizado. Os xustificantes de pagamento en efectivo serán: a) Os recibos. b) As cartas de pagamento. c) Os xustificantes debidamente dilixenciados polos bancos e caixas de aforro autorizados. d) Os efectos timbrados. e) Calquera outro documento ó que lle outorgue expresamente o Concello o carácter de xustificante de pagamento. f) As certificacións de calquera dos anteriores.2. O pagamento das débedas tributarias acreditarase mediante a exhibición dalgún dos documentos enumerados anteriormente.3. Os xustificantes de pagamento en efectivo deberán indicar, polo menos, as seguintes circunstancias: - Nome e apelidos, razón social ou denominación e NIF, se consta, da persoa debedora. - Enderezo - Concepto e período a que se refire. - Importe da débeda. - Data de cobro. - Órgano, persoa ou entidade que o expide.4. Cando os xustificantes de pagamento se estenderan por medios mecánicos, as circunstancias anteriormente mencionadas poderán expresarse en clave ou abreviatura suficientemente identificadoras, no seu conxunto, do debedor e da débeda satisfeita a que se refiran.1. O pagamento das débedas tributarias e demais de dereito público poderá aprazarse ou fraccionarse só nos casos e na forma que se determina na presente ordenanza e nos artigos 65 e 82 da Lei Xeral tributaria.2. Os aprazamentos e fraccionamentos concederaos a Administración municipal tras a petición dos obrigados ó pagamento, de conformidade coas regras dos artigos seguintes.3. As débedas aprazadas ou fraccionadas deberán garantirse mediante aval solidario de entidade de crédito ou sociedade de garantía recíproca ou certificado de seguro de caución, coas salvedades reguladas no artigo 82 da Lei 58/2003, do 17 de decembro, xeral tributaria.4. As cantidades aprazadas que estiveran garantidas cos medios citados no punto anterior, devengarán xuro de demora na contía do xuro legal.5. A presentación dunha solicitude de aprazamento ou fraccionamento en período voluntario impedirá o inicio do período executivo, pero non o devengo do xuro de demora.1. Poderá aprazarse o pagamento da débeda, tanto en período voluntario como executivo, tras a petición dos obrigados cando a súa situación económica financeira lles impida, transitoriamente, efectuar o pagamento dos seus débitos.2. O fraccionamento de pagamento, como modalidade de aprazamento, será rexido polas normas aplicables a este no que non estea regulado especialmente.3. A Tesourería disporá o necesario para que as solicitudes se formulen en documento específico, no que se indiquen os criterios de concesión e denegación de aprazamentos e fraccionamentos, así como a necesidade de fundamentar as dificultades económico-financeiras, achegando os documentos oportunos.4. O acordo de concesión especificará a clase de garantía que o solicitante deberá achegar ou, no seu caso, a dispensa desta obriga.5. Os criterios xerais de concesión de aprazamentos son: - As débedas de 100,00 a 1.000,00 euros poderán aprazarse ou fraccionarse ata un máximo de tres mensualidades. - As débedas de 1.000,01 a 3.000,00 euros poderán aprazarse ou fraccionarse ata un máximo de seis mensualidades. - As débedas de importe superior aos 3.000,01 euros poderán aprazarse ou fraccionarse ata un máximo de doce mensualidades. Só excepcionalmente se aprazarán ou fraccionarán débedas de contía inferior a 100,00 euros ou por prazos superiores aos previstos. Cando o debedor solicite o fraccionamento ou aprazamento por un prazo superior aos indicados, de concederse o aprazamento ou fraccionamento, este entenderase concedido polos prazos máximos, notificándose este extremo na resolución correspondente.6. Como regra xeral, na concesión de fraccionamentos, se esixirá a domiciliación do pago das sucesivas fraccións.7. Documentación que se ten que achegar: a) Persoas físicas: • Copia das dúas últimas nóminas recibidas. • Certificación de conta bancaria para a domiciliación. • Certificado de bases impoñibles da última declaración do Imposto sobre a Renda das Persoas Físicas. No suposto de contribuíntes que non estean obrigados a presentar declaración, a acreditación dos ingresos percibidos realizarase mediante o certificado de retencións expedido polos pagadores dos distintos rendementos obtidos. b) Persoas xurídicas: • As contas do Balance de situación do último exercicio pechado. • Copia, debidamente compulsada, do Imposto sobre sociedades correspondente ó último exercicio económico presentado • Certificación de conta bancaria para a domiciliación.8. Salvo circunstancias excepcionais apreciadas polo órgano de recadación, denegaranse as seguintes solicitudes: a) As de reconsideración de aprazamentos resoltos segundo os presentes criterios e que non estean debidamente fundadas, tendo como única finalidade demorar o cumprimento da obriga tributaria. b) As presentadas por contribuíntes que incumpran aprazamentos concedidos ou non formalizaran as garantías c) As que correspondan a débedas illadas presentadas por contribuíntes que manteñen outras débedas co Concello de Ames sen regularizar. d) Se se trata de empresas mercantís, cando a base impoñible para os efectos do Imposto sobre sociedades do último exercicio económico sexa superior a 6.000 euros.9. O ingreso dos prazos deberá efectuarse nas datas establecidas nos acordos de concesión de aprazamento ou fraccionamento, que serán sempre o día 5 ou 20 do mes a que se refiran. Con carácter preferente considerarase o día 20 de cada mes.10. Os aprazamentos e fraccionamentos concederanse pola Administración municipal, previa solicitude dos obrigados ao pago. Non se admitirá a solicitude respecto de débedas que se atopen en período executivo en calquera momento posterior ao da notificación do acto administrativo polo que se acorde a enaxenación dos bens embargados.11. As solicitudes de aprazamento e fraccionamento de pago dirixiranse ao Tesoureiro Municipal, a quen corresponde avaliar a situación económico-financeira do obrigado ao pago en relación á posibilidade de satisfacer os débitos, así como a suficiencia e idoneidade das garantías propostas ou, no seu caso, a concorrencia das condicións precisas para obter a dispensa de garantía.12. A solicitude de aprazamento ou fraccionamento conterá, necesariamente, e a maiores dos previstos no punto sétimo deste artigo, os seguintes datos: a) Nome e apelidos ou razón social completa, número de identificación fiscal e domicilio do obrigado ao pago e, no seu caso, da persoa que o represente. b) Identificación das débedas cuxo aprazamento ou fraccionamento se solicite, debendo figurar necesariamente, a o menos, o seu importe, concepto e data de finalización do prazo de ingreso en período voluntario. c) Causas que acrediten que a súa situación económico-financeira lle impide, de forma transitoria, efectuar o pago. d) Garantía que se ofrece, segundo o disposto no artigo 82 da Lei 58/2003, de 17 de decembro, da lei xeral tributaria. e) Prazos e demais condicións do aprazamento ou fraccionamento que se solicita. f) Lugar, data e sinatura do obrigado ao pago así como, no seu caso, a do seu representante.1. Como regra xeral, o solicitante deberá ofrecer garantía en forma de aval solidario de entidade de crédito ou sociedade de garantía recíproca ou certificado de seguro de caución. En todo caso achegarase coa solicitude o correspondente compromiso expreso e irrevogable da entidade de formalizar o aval necesario no caso de que o aprazamento fose concedido. O aval deberá achegarse no prazo de trinta días seguintes ó da notificación do acordo de concesión. Cando se solicite a admisión de garantía que non consista en aval de entidade de crédito ou sociedade de garantía recíproca ou certificado de seguro de caución, achegarase, xunto á solicitude de aprazamento ou fraccionamento: * Declaración responsable e xustificación documental da imposibilidade de obter aval ou certificado de seguro de caución, na que consten as xestións efectuadas para a súa obtención (deberán xuntarse negativa das entidades financeiras ou de caución ás que se tivera dirixido o solicitante para a obtención da correspondente garantía). * Valoración dos bens ofrecidos en garantía efectuada por empresas ou profesionais especializados e independentes. Cando exista un rexistro de empresas ou profesionais especializados na valoración dun determinado tipo de bens, a valoración deberá efectuarse, preferentemente, por unha empresa ou profesional inscrito en devandito rexistro. Cando se solicite a dispensa total ou parcial da garantía: a. Declaración responsable e xustificación documental manifestando carecer de bens ou non posuír outros que os ofrecidos en garantía. A declaración responsable deberá incorporar relación dos bens inmobles dos que o solicitante sexa titular, indicando en cada caso a referencia catastral e aportando información detallada das cargas que os graven. b. Declaración responsable e xustificación documental da imposibilidade de obter aval ou certificado de seguro de caución, na que consten as xestións efectuadas para a súa obtención (deberá xuntarse negativa das entidades financeiras ou de caución ás que se tivera dirixido o solicitante para a obtención da correspondente garantía). c. Plan de viabilidade e calquera outra información que xustifique a posibilidade de cumprir o aprazamento ou fraccionamento solicitado, e que poña de manifesto que a imposibilidade para facer fronte ao pago da débeda é transitoria, e non estrutural. A suficiencia económica e xurídica das garantías será apreciada pola tesouraría municipal. Se dispensará total ou parcialmente ao obrigado tributario da constitución das garantías: - Cando as débedas tributarias sexan de contía inferior aos 6.000,00 € (seis mil euros), ou ben naqueles casos sinalados pola normativa estatal. - Cando o obrigado ao pago careza de bens suficientes para garantir a débeda e a execución do seu patrimonio puidese afectar substancialmente ao mantemento da súa capacidade produtiva e do nivel de emprego da actividade económica respectiva, ou ben puidese producir graves quebrantos para os intereses da facenda municipal.2. A garantía cubrirá o importe do principal e dos xuros de demora que xere o aprazamento, máis un 25 por cento da suma de ambas partidas.3. A garantía constituída mediante aval deberá ser por termo que exceda, cando menos, en seis meses ó vencemento do prazo ou prazos garantidos.4. Cando se tivera realizado anotación preventiva de embargo en rexistro público de bens de valor suficiente, a xuízo da Tesouraría do Concello, considerarase garantida a débeda e non será necesario achegar nova garantía.1. A Tesourería do Concello tramitará as solicitudes de aprazamento ou fraccionamento examinando e avaliando a falta de liquidez e a capacidade para xerar recursos conforme ó disposto nas normas regulamentarias de aplicación, formulando a correspondente proposta de resolución ó órgano competente para a súa aprobación.2. Salvo circunstancias excepcionais apreciadas polo órgano que resolva, denegaranse as seguintes solicitudes: a) As de reconsideración de aprazamentos resoltos segundo os presentes criterios e que non estean debidamente fundadas, tendo como única finalidade demorar o cumprimento da obriga tributaria. b) As presentadas por contribuíntes que incumpriran aprazamentos concedidos ou non formalizaran as garantías. c) Se se trata de empresas mercantís, cando a base impoñible para os efectos do Imposto sobre sociedades do último exercicio económico sexa superior a 6.000 €. 3. A resolución notificarase conforme a normativa regulamentaria de aplicación xunto co cálculo de xuros e procedemento en caso de falta de pagamento.4. A resolución deberá adoptarse no prazo de seis meses a contar dende o día en que a solicitude tivo entrada oficial no Rexistro Xeral do Concello. Transcorrido este prazo poderá entenderse desestimada a solicitude.5. O órgano competente para resolver as solicitudes de aprazamento e fraccionamento é a Xunta de Goberno Local do Concello de Ames 1. As cantidades que se apracen ou fraccionen devengarán o xuro de demora regulado no artigo 33.2 a) desta Ordenanza e 17 da Lei xeral presupostaria, segundo se trate de débedas tributarias ou non tributarias, respectivamente, que será o xuro legal que corresponda ata a data do seu ingreso.2. No caso de concesión de aprazamento, os xuros de demora calcularanse sobre a débeda aprazada polo tempo comprendido entre o vencemento do período voluntario e o vencemento do prazo concedido. Se o aprazamento foi solicitado en período executivo a base para o cálculo de intereses non incluirá o recargo do período executivo que corresponda. Os xuros devengados deberán ingresarse xunto coa débeda aprazada.3. No caso de fraccionamentos, calcularanse xuros de demora por cada fracción de débeda, computándose o tempo dende o vencemento do período voluntario ata o vencemento do prazo de ingreso concedido para cada fracción. Os xuros devengados por cada fracción deberán pagarse xunto coa fracción no prazo de ingreso desta. Se o fraccionamento foi solicitado en período executivo a base para o cálculo non incluirá o recargo do período executivo que corresponda.4. En caso de denegación de aprazamento ou fraccionamento de débedas: a) Se foi solicitado en período voluntario, liquidaranse xuros de demora polo período transcorrido dente o vencemento do período voluntario ata a data da resolución denegatoria. b) Se fose solicitado en período executivo liquidaranse xuros unha vez efectuado o pagamento de acordo co establecido na normativa regulamentaria de aplicación.1. Nos aprazamentos solicitados en período voluntario, se chegado o vencemento do prazo concedido non se efectuara o pago, iniciarase ao día seguinte o período executivo que incluirá a débeda aprazada, os xuros devengados e o recargo do período executivo correspondente. Nos aprazamentos solicitados en período executivo, procederase, no seu caso, a executar a garantía, ou, no caso de inexistencia ou insuficiencia desta, seguirase o procedemento de constrinximento para a realización do débito pendente.2. Nos fraccionamentos solicitados en período voluntario, se chegado o vencemento de calquera dos prazos non se efectuara o pago, consideraranse tamén vencidas as fraccións pendentes, iniciándose o período executivo para o cobro da totalidade da débeda fraccionada non satisfeita e os seus xuros devengados ata a data de vencemento do prazo incumprido, co recargo do período executivo que corresponda. Se o fraccionamento foi solicitado en período executivo, do mesmo xeito, considéranse vencidas anticipadamente as fraccións pendentes procedéndose conforme ao disposto no apartado anterior.1. Prescribirán ós catro anos os seguintes dereitos: a) O dereito do Concello para determinar a débeda tributaria mediante a oportuna liquidación. b) O dereito do Concello para esixir o pagamento das débedas tributarias liquidadas e autoliquidadas. c) O dereito a solicitar as devolucións derivadas da ordenanza de cada tributo, as devolucións de ingresos indebidos e o reembolso do custo das garantías. d) O dereito a obter as devolucións derivadas da ordenanza de cada tributo, as devolucións de ingresos indebidos e o reembolso do custo das garantías.2. O prazo de prescrición comezará a contarse: No caso a), dende o día seguinte a aquel en que remate o prazo regulamentario para presentar a correspondente declaración ou autoliquidación. No caso b), dende o día seguinte a aquel en que remate o prazo de pagamento voluntario. No caso c), dende o día seguinte a aquel en que a devolución puido solicitarse, ou se realizou o ingreso indebido, ou fose firme o acto impugnado, segundo establece o artigo 67 da Lei 58/2003, do 17 de decembro, xeral tributaria. No caso d), dende o día seguinte a aquel en que remate o prazo fixado na ordenanza para practicar a devolución ou fose recoñecido o dereito á devolución, ou o reembolso de garantías.3. Os prazos de prescrición ós que se refire o apartado 2 anterior interrómpense por actuacións da administración tributaria, así como dos obrigados tributarios, nos termos regulados no artigo 68 da Lei 58/2003, do 17 de decembro, xeral tributaria.4. A prescrición ganada extingue a débeda tributaria.5. A prescrición aplicarase de oficio, mesmo nos casos en que estivese pagada a débeda, sen necesidade de que a invoque ou excepcione o obrigado ó pagamento.1. As débedas coa Facenda municipal poderán extinguirse total ou parcialmente por compensación, tanto en período voluntario como executivo cos créditos recoñecidos por ela a favor do debedor.2. As débedas a favor do Concello, cando o debedor sexa un ente territorial, organismo autónomo, Seguridade Social ou entidade de dereito público nos que a súa actividade non se rexa polo ordenamento privado, serán compensables de oficio, unha vez transcorrido o prazo de ingreso en período voluntario, segundo o procedemento establecido na normativa regulamentaria de aplicación.3. Cando un debedor á Facenda municipal, non comprendido no punto anterior, sexa á vez acredor dela por un crédito recoñecido, transcorrido o período voluntario, compensarase de oficio a débeda e os recargos do período executivo que procedan, co crédito. A compensación seralle notificada á persoa interesada.4. Cando unha liquidación da que se ingresou o seu importe sexa anulada e substituída por outra, poderase diminuír esta na cantidade previamente ingresada.1. O debedor que solicite a compensación deberá dirixirlle ó Concello a correspondente solicitude que conterá os seguintes requisitos: a) Nome e apelidos ou razón social completa, número de identificación fiscal e enderezo fiscal do obrigado tributario. b) Débeda tributaria á que se refire a compensación e o seu importe, data de vencemento do prazo de ingreso voluntario e referencia contable. c) Crédito contra o Concello que se ofrece compensar, o seu importe e natureza. d) Declaración expresa de non ter transmitido ou cedido o crédito a outra persoa.2. A Xunta de Goberno Local ou Órgano en quen delegue acordará ou denegará a compensación no prazo máximo de seis meses.1. As débedas que non puidesen facerse efectivas por insolvencia probada dos obrigados tributarios e demais responsables, declararanse provisionalmente extinguidas, en tanto non se rehabiliten dentro dos prazos de prescrición.2. Se, vencido o prazo de prescrición, non se rehabilitase a débeda, quedará definitivamente extinguida.3. O departamento de Recadación, sen prexuízo do que estableza a normativa presupostaria, atendendo a criterios de eficiencia poderá propoñer declaración de insolvencia segundo contía e natureza das débedas afectadas.1. As Entidades Locais non poderán allear ou hipotecar os seus dereitos e propiedades nin conceder exencións, perdóns, rebaixas ou moratorias para o pagamento dos seus recursos ou dos créditos por calquera concepto que tivesen liquidados ó seu favor, agás nos casos previstos polas leis.2. As débedas só poderán condonarse en virtude de lei, na contía e cos requisitos que nela se determinen. APLICACIÓN DOS TRIBUTOS CAPITULO I ACTUACIÓNS DA ADMINISTRACIÓN TRIBUTARIA E DOS OBRIGADOS TRIBUTARIOS 1. A aplicación dos tributos desenvolverase a través dos procedementos de xestión, inspección e recadación. Igualmente, comprenderá, actuacións de información e asistencia ós obrigados tributarios, publicacións, contestación a consultas tributarias escritas, colaboración social na aplicación dos tributos, cumprimento de obrigas de información e outros.1. A administración tributaria do Concello prestará ós obrigados tributarios a necesaria información sobre os seus dereitos e obrigas.2. A actividade á que se refire o parágrafo anterior, desenvolverase polos seguintes medios: a) Mediante a publicación anual dun texto actualizado das ordenanzas fiscais e de prezos públicos do Concello. b) O Servizo de Facenda Local informará ós contribuíntes dos criterios administrativos seguidos para a aplicación da normativa fiscal do Concello; dita información será accesible a través da páxina web do Concello.1. A colaboración social na xestión dos tributos poderá instrumentarse a través de acordos da Administración Tributaria municipal con outras administracións públicas, con entidades privadas ou con institucións e organizacións representativas de sectores ou intereses sociais, laborais, empresariais ou profesionais. Dita colaboración poderá referirse entre outros, ós seguintes aspectos: a) Campañas de información e difusión. b) Simplificación do cumprimento das obrigas e deberes tributarios e asistencia na realización de declaracións. c) Presentación e remisión á Administración tributaria do Concello de autoliquidacións, declaracións, comunicacións ou calquera outro documento con transcendencia tributaria, previa autorización dos obrigados tributarios. d) Solicitude e obtención de certificados tributarios e información do estado de tramitación de devolucións, previa autorización dos obrigados tributarios.2. Toda persoa natural ou xurídica, pública ou privada, estará obrigada a proporcionarlle á Administración Tributaria do Concello toda clase de datos, informes ou antecedentes con transcendencia tributaria, deducidos das súas relacións económicas, profesionais ou financeiras con outras persoas, nos termos establecidos no artigo 93 da Lei 58/2003, do 17 de decembro, xeral tributaria. Así mesmo, as autoridades, calquera que sexa a súa natureza, os xefes ou encargados de oficinas civís ou militares do Estado e dos demais entes públicos territoriais, os organismos autónomos e sociedades estatais, as Cámaras e Corporacións, Colexios e Asociacións Profesionais, Mutualidades de Previsión Social, as demais entidades publicas incluídas as Xestoras da Seguridade Social e quen, en xeral exerzan funcións públicas estarán obrigados a subministrarlle á Administración Tributaria do Concello cantos datos e antecedentes con transcendencia tributaria solicite esta, nos termos establecidos no artigo 94 da Lei 58/2003, do 17 de decembro, xeral tributaria.3. Os datos, informes ou antecedentes obtidos pola AdministraciónTributaria do Concello no desempeño das súas funcións teñen carácter reservado e só poderán ser utilizados para a efectiva aplicación dos tributos ou recursos dos que teñan encomendada a súa xestión, sen que poidan ser cedidos ou comunicados a terceiros, agás que a cesión teña por obxecto os supostos regulados no artigo 95 da Lei 58/2003, do 17 de decembro, xeral tributaria.4. A denuncia pública é independente do deber de colaboración coa Administración Tributaria municipal conforme co apartado 2 deste artigo, e consistirá en poñer en coñecemento da administración tributaria do Concello feitos ou situacións que poidan ser constitutivos de infraccións ou ter trascendencia para a aplicación dos tributos. Recibida unha denuncia, trasladarase ós departamentos competentes para levar a cabo as actuacións que procedan. As denuncias infundadas poderán arquivarse sen máis trámite. Non se considerará ó denunciante interesado na actuación administrativa que se inicie a raíz da denuncia, nin lexitimado para a interposición de recursos ou reclamacións en relación cos resultados dela.1. Os obrigados tributarios poden formularlle á Administración Municipal consultas debidamente documentadas, en relación ó réxime, á clasificación ou á cualificación tributaria que en cada caso lles corresponda.2. Así mesmo, poderán formular consultas tributarias os colexios profesionais, cámaras oficiais, organizacións patronais, sindicatos, asociacións de consumidores, asociacións ou fundacións que representen intereses de persoas con discapacidade, asociacións empresariais e organizacións profesionais cando se refiran a cuestións que afecten á xeneralidade dos seus membros ou asociados.3. A contestación ás consultas tributarias escritas terá efectos vinculantes para o órgano encargado da aplicación dos tributos na súa relación co consultante no seguinte sentido: - Mentres non se modifique a lexislación ou a xurisprudencia aplicable ó caso, aplicaranse ó consultante os criterios expresados na contestación e sempre que non se tiveran alterado as circunstancias e datos recollidos no escrito da consulta. - Aplicaranse os criterios contidos nas consultas tributarias escritas a calquera obrigado, sempre que exista identidade entre os feitos e circunstancias de dito obrigado e os que se inclúan na contestación á consulta.4. A competencia para contestar as consultas establecidas neste precepto corresponderalle á Xunta de Goberno Local ou órgano en quen delegue, sen que caiba recurso ningún contra a contestación e sen prexuízo de que poida emprenderse aquel contra o acto ou actos administrativos ditados de acordo cos criterios manifestados nelas.5. A Administración municipal deberá contestar ás consultas efectuadas nun prazo máximo de seis meses. CAPITULO II NORMAS SOBRE ACTUACIÓNS E PROCEDEMENTOS TRIBUTARIOS: ESPECIALIDADES DOS PROCEDEMENTOS ADMINISTRATIVOS EN MATERIA TRIBUTARIA As actuacións e procedementos de aplicación dos tributos do Concello regularanse: a) Pola presente Ordenanza. b) Polas Ordenanzas fiscais de cada tributo. c) Pola Lei 58/2003, do 17 de decembro, xeral tributaria e disposicións regulamentarias que desenvolvan aquela e poidan resultar de aplicación para a Administración tributaria do Concello. d) Supletoriamente, polas disposicións xerais sobre procedementos administrativos.1. Os procedementos tributarios realizaranse nas fases de iniciación, desenvolvemento e terminación.2. A iniciación poderá ser de oficio ou a instancia do obrigado tributario por medio de autoliquidación, declaración, comunicación ou solicitude.3. A Administración tributaria do Concello poñerá a disposición dos obrigados tributarios modelos normalizados de autoliquidacións, declaracións, comunicacións e solicitudes segundo a normativa propia de cada tributo.4. No desenvolvemento do procedemento tributario, os obrigados tributarios teñen dereito a que se lles expida certificación de autoliquidacións, declaracións e comunicacións así como copia, á súa costa, dos documentos que consten no expediente agás que afecten a terceiras persoas. Así mesmo, o contribuínte que sexa parte dun procedemento de xestión tributaria poderá coñecer, en calquera momento do seu desenvolvemento, o estado de tramitación do procedemento.5. As actuacións da Administración tributaria documentaranse en comunicacións, dilixencias e informes: a) Comunicacións son aqueles documentos polo que a Administración tributaria notifica ó obrigado tributario o inicio do procedemento, realiza requirimentos ou pon de manifesto feitos ou actuacións relativos a aquel. b) As dilixencias son os documentos públicos que se estenden para facer constar feitos e manifestacións do obrigado tributario ou persoa co que se entenden as actuacións.6. O trámite de audiencia previo á proposta de resolución dun expediente poderá obviarse nos expedientes de actas con acordo ou naqueles en que estea previsto un trámite de alegacións posterior á proposta. O trámite de alegacións terá unha duración de 10 días hábiles.7. A terminación dos procedementos tributarios producirase por resolución, desestimento, renuncia ó dereito en que se fundamentaba a solicitude, caducidade, cumprimento da obriga e outras previstas na ordenanza reguladora do tributo.1. A liquidación tributaria é o acto resolutorio polo que ó Concello determina a débeda tributaria.2. As liquidacións tributarias serán provisionais e definitivas.3. Con carácter xeral, as liquidacións tributarias terán carácter de provisionais, agás que fosen practicadas nun procedemento inspector previa comprobación e investigación de todos os elementos da obriga tributaria.1. As liquidacións tributarias notificaranse ós obrigados tributarios coa expresión de: a) Identificación do obrigado tributario. b) Elementos determinantes da contía da débeda tributaria. c) Motivación das mesmas coa expresión dos feitos e elementos esenciais que as orixinen así como dos fundamentos de dereito. d) Os medios de impugnación que poidan ser exercidos, órgano ante o que deban presentarse e prazo para a súa interposición. e) Lugar, prazo e forma en que debe ser satisfeita a débeda tributaria. f) O seu carácter de provisional ou definitiva.2. No caso de tributos de cobro periódico e tal e como establece a respectiva ordenanza fiscal, notificarase individualmente a liquidación correspondente á alta no respectivo padrón, matrícula ou rexistro, e as sucesivas liquidacións poderanse notificar colectivamente mediante edictos que o advirtan. O aumento da base tributaria sobre o resultante das declaracións deberá notificárselle ó suxeito pasivo con expresión concreta dos feitos e elementos adicionais que o motiven, excepto cando a modificación proveña de revalorizacións de carácter xeral autorizadas polas leis ou de modificación das ordenanzas fiscais regulamentariamente tramitadas. Neste caso serán notificadas colectivamente segundo o disposto no artigo 64.2 desta ordenanza.3. As ordenanzas fiscais especificarán, se é o caso, outros supostos nos que non será preceptiva a notificación expresa e advertirase igualmente nos correspondentes impresos regulamentarios de declaracións, autoliquidacións ou partes de alta, ou mediante escrito ó declarante.4. No caso de que a primeira liquidación se faga polo procedemento de autoliquidación entenderase que esta substitúe á alta no Padrón ou Rexistro.5. Os prazos para recursos en notificacións practicadas mediante exposición ó público dos padróns prodúcense desde o día seguinte ó de finalización de período voluntario de pagamento.6. As notificacións defectuosas surtirán efecto a partir da data na que o interesado realice actuacións que supoñan coñecemento do contido da resolución ou acto obxecto da notificación, ou interpoñan o recurso procedente.7. En todo caso, terán efecto polo transcurso de seis meses as notificacións practicadas persoalmente ós suxeitos pasivos que, aínda que conteñan o texto íntegro do acto, omitisen algún outro requisito, agás que se fixese protesta formal dentro deste prazo solicitando que a Administración municipal rectifique a deficiencia.8. A notificación poderá practicarse no enderezo fiscal do obrigado tributario, no centro de traballo, no lugar en que se desenvolva a actividade económica ou en calquera outro adecuado a tal fin. De tratarse dun procedemento iniciado a solicitude do interesado, a notificación practicarase no lugar sinalado polo obrigado tributario ou, no seu defecto, no domicilio fiscal.9. Cando non fose posible efectuar a notificación, citarase ós obrigados tributarios para ser notificados por comparecencia mediante publicación única no Boletín oficial da Provincia. Estas publicacións realizaranse os días 5 e 20 de cada mes ou inmediato hábil posterior. Na publicación constarán a relación de notificacións pendentes indicando: - Obrigado tributario. - Procedemento que as motiva. - Órgano que as tramita. - Lugar en que o destinatario deberá comparecer e prazo, sendo este último de 15 días naturais dende o seguinte ó da publicación. CAPITULO III PROCEDEMENTO DE XESTIÓN TRIBUTARIA 1. A Xestión tributaria consiste no exercicio das funcións administrativas dirixidas a: a) Recepción e tramitación de declaracións, autoliquidacións, comunicacións de datos e demais documentos con transcendencia tributaria. b) A comprobación e realización das devolucións previstas na Ordenanza fiscal procedente. c) O recoñecemento e comprobación da procedencia dos beneficios fiscais de acordo coa Ordenanza fiscal. d) Control do cumprimento da obriga de presentar declaracións tributarias e outras obrigas formais. e) As actuacións de verificación de datos. f) As actuacións de comprobación de valores. g) As actuacións de comprobación limitada. h) A práctica de liquidacións tributarias derivadas de declaracións tributarias así como actuacións derivadas de verificación e comprobación. i) Emisión de certificados tributarios, agás os relativos á recadación e inspección. j) A elaboración e mantenemento de censos e padróns fiscais. k) A información e asistencia tributaria. l) As restantes actuacións de aplicación dos tributos non integradas nas funcións de inspección e recadación.2. A Administración tributaria do Concello desenvolverá as actuacións relacionadas no apartado anterior conforme o disposto nas ordenanzas fiscais de cada tributo, artigo 62 a 66 da presente Ordenanza, e artigos 117 a 140 da Lei 58/2003, do 17 de decembro, xeral tributaria.1. Serán obxecto de padrón, matrícula ou rexistro, a parte do que se estableza en cada ordenanza específica, as exaccións nas que, pola súa natureza, se produza unha continuidade dos presupostos determinantes da esixibilidade do tributo.2. Os padróns, matrículas ou rexistros en soporte documental ou magnético deberán conter, ademais dos datos específicos que requira cada un deles segundo as características da exacción, os aspectos seguintes: a) Nome, apelidos, NIF e domicilio do suxeito pasivo. b) Finca, establecemento industrial ou comercial ou elemento obxecto da exacción. c) Base impoñible e/ou liquidable. d) Tipo de gravame. e) Cota tributaria. A formación dos padróns, matrículas ou rexistros será realizada polas oficinas xestoras da respectiva exacción e tomará como base: a) Os datos existentes na propia oficina ou noutras da Administración Municipal. b) As declaracións ou declaracións-liquidacións dos suxeitos pasivos nos casos en que así se esixa. c) O resultado da investigación practicada.1. Os padróns, matrículas ou rexistros someteranse cada ano á aprobación da Xunta de Goberno Local e expoñeranse ó público nas oficinas municipais durante o prazo de quince días, previo anuncio no Boletín Oficial da Provincia. Esta exposición, que será anunciada tamén na páxina web do Concello, producirá os efectos de notificación a cada un dos suxeitos pasivos.2. Non precisarán de notificación individualizada as variacións na cota tributaria orixinadas por modificación de tipos impositivos, índices, coeficientes ou tarifas aprobadas por Lei de carácter xeral, de obrigatoria aplicación, ou procedentes da correspondente modificación da ordenanza fiscal regulamentariamente tramitada. Así mesmo, non precisarán de notificación individualizada as cotas de recibos periódicos con aumentos nas bases impoñibles e liquidables cando tales aumentos procedan de revalorizacións de carácter xeral autorizados polas leis.1. As altas por declaración dos interesados ou descubertas pola acción investigadora da Administración Municipal terán efecto dende a data en que, por disposición de cada ordenanza, naza a obriga de contribuír e serán incorporadas definitivamente ó padrón, matrícula ou rexistro do ano seguinte.2. As baixas ou alteracións deberán ser formuladas polos suxeitos pasivos e producirán a eliminación ou rectificación do padrón, matrícula ou rexistro, con efectos a partir do período seguinte a aquel no que fosen presentadas, sen prexuízo da correspondente verificación ou comprobación.1. De conformidade cos artigos 123 e 136 a 140 da Lei 58/2003, do 17 de decembro, xeral tributaria, a administración tributaria do Concello realizará as seguintes actuacións de comprobación limitada: a) Exame dos datos consignados polos obrigados tributarios nas súas declaracións. b) Exame dos datos e antecedentes obrantes na Administración do Concello que poñan de manifesto a realización do feito impoñible ou do presuposto dunha obriga tributaria, ou a existencia de elementos determinantes da mesma non declarados ou distintos ós declarados polo obrigado tributario. c) Exame dos rexistros e demais documentos esixidos pola normativa tributaria e de calquera outro libro, rexistro ou documento de carácter oficial agás a contabilidade mercantil, así como exame de facturas ou documentos que sirvan de xustificante das operacións incluídas en ditos libros, rexistros ou documentos. d) Requirimentos a terceiros para que acheguen a información que estean obrigados a subministrar con carácter xeral ou para que a ratifiquen mediante a presentación dos correspondentes xustificantes.2. As actuacións de comprobación limitada realizaranse nas oficinas do Concello agás a comprobación de datos censuais e elementos tributarios de carácter obxectivo que deban ser comprobados visualmente tales como superficies, potencia instalada, uso de locais e outros.3. As actuacións de comprobación limitada realizaranse de oficio notificando a súa natureza e alcance ós obrigados tributarios. Documentaranse en comunicacións e dilixencias.4. Con carácter previo á práctica de liquidación provisional, a administración tributaria do Concello comunicará á proposta de liquidación a fin de que o obrigado tributario poida presentar as alegacións que estime oportunas.5. O procedemento de comprobación limitada rematará, agás supostos de caducidade ou inicio de procedemento inspector, con resolución administrativa que conteña: - Elementos da obriga tributaria obxecto de comprobación e o seu ámbito temporal. - Especificación das actuacións realizadas. - Relación de feitos e fundamentos de dereito que motivan a resolución. - Liquidación provisional ou manifestación expresa de que non procede regularizar a situación tributaria como consecuencia da comprobación realizada.6. Ditada a resolución anterior, a administración tributaria non realizará nova regularización sobre o obxecto e ámbito temporal comprobado. Os obrigados tributarios non poderán impugnar os feitos e elementos determinantes da débeda tributaria ós que manifestaran conformidade expresa. CAPITULO IV PROCEDEMENTO DE INSPECCIÓN 1. A Inspección tributaria consiste no exercicio das funcións administrativas dirixidas a: a) Á investigación dos supostos de feito das obrigas tributarias para o descubrimento dos que sexan ignorados pola Administración do Concello. b) Á comprobación da veracidade e exactitude das declaracións presentadas polos obrigados tributarios. c) Á realización de actuacións de obtención de información relacionadas coa aplicación dos tributos, de conformidade co establecido nos artigos 93 e 94 da Lei 58/2003, do 17 de decembro, xeral tributaria. d) Á práctica das liquidacións tributarias resultantes das súas actuacións de comprobación e investigación. e) Á realización das intervencións tributarias de carácter permanente e non permanente, a iniciativa propia ou a requirimento dos órganos do Concello ou doutras administracións, reguladas de forma específica ou, en defecto de regulación expresa, conforme ós artigos 141 a 159 da Lei 58/2003, do 17 de decembro, xeral tributaria.2. Agás o disposto expresamente no presente capítulo así como no título IV desta Ordenanza Fiscal Xeral, o procedemento e actuacións da Inspección Tributaria do Concello adecuaranse ó disposto nos artigos 141 a 159 da Lei 58/2003, do 17 de decembro, xeral tributaria.1. A Inspección de Tributos poderá entrar nas fincas, locais de negocio e demais establecementos ou lugares nos que se desenvolvan actividades ou explotacións sometidas a gravame, existan bens suxeitos a tributación ou ben se produzan feitos impoñibles ou exista algunha proba destes, sempre que o xulgue conveniente para a práctica de calquera actuación e, en particular, para recoñecer os bens, despachos, instalacións ou explotacións do interesado, e practicaranse cantas actuacións probatorias conexas sexan necesarias.2. Cando no exercicio das súas actuacións, sexa necesario entrar no domicilio constitucionalmente protexido do obrigado tributario deberá obterse o consentimento de aquel ou a oportuna autorización xudicial.1. As actuacións inspectoras poderán desenvolverse indistintamente: a) No lugar onde o obrigado tributario teña o seu enderezo fiscal, ou naquel onde o seu representante teña o seu enderezo, despacho ou oficina. b) No lugar onde se realicen total ou parcialmente as actividades gravadas. c) Onde exista algunha proba do feito impoñible. d) Nas oficinas do Concello, cando os elementos sobre os que deban realizarse as actuacións poidan ser examinados nelas.2. A Inspección de Tributos poderá personarse sen previa comunicación nas empresas, oficinas e instalacións do obrigado tributario, entendéndose as actuacións con este ou co encargado ou responsable dos locais.3. Cando a Inspección de Tributos actúe nas súas dependencias ou noutras oficinas públicas, farao dentro do horario oficial de apertura ó público destas e, en todo caso, dentro da xornada de traballo vixente. Se a Inspección actúa nos locais do interesado, observarase a xornada laboral da oficina ou da actividade que rexa neles, agás que as circunstancias das actuacións esixan actuar fóra dos días e horas anteditos.1. O procedemento de inspección iniciarase: a) De oficio. b) A petición do obrigado tributario nos termos establecidos no artigo 149 da Lei 58/2003, do 17 de decembro, xeral tributaria.2. As actuacións da Inspección documentaranse en: - Comunicacións. - Dilixencias. - Informes e Actas.3. As actas son os documentos públicos que estende a Inspección dos tributos co fin de recoller o resultado das actuacións inspectoras de comprobación e investigación, propoñendo a regularización que estime procedente da situación tributaria do obrigado ou declarando esta correcta.4. As actas de inspección poden ser con acordo, de conformidade ou de desconformidade.1. Os obrigados tributarios poderán interpoñer recurso potestativo de reposición no prazo dun mes contado dende o día seguinte ó de notificación das liquidacións derivadas de actas de conformidade e desconformidade. Entenderase producida a notificación, no caso de acta de conformidade, de non existir notificación de liquidación, transcorrido un mes dende a data da acta. Non poderá impugnarse a liquidación e sanción derivadas dun acta de acordo, agás suposto de nulidade ou existencia de vicios de consentimento.2. Calquera reclamación formulada contra a liquidación practicada nas actas de acordo ás que se dera conformidade, e que, en consecuencia, a sanción fose obxecto das reducións previstas no art.188 da Lei 58/2003, do 17 de decembro, xeral tributaria, dará lugar á esixencia do importe da redución sen máis requisitos que a notificación ó interesado. CAPITULO V PROCEDEMENTO DE RECADACIÓN 1. A recadación tributaria consiste no exercicio das funcións administrativas conducentes ó cobro das débedas tributarias.2. A recadación das débedas tributarias poderá realizarse: a) En período voluntario, mediante o pagamento nos prazos previstos no artigo 37 da presente ordenanza. b) En período executivo, mediante o pagamento espontáneo do obrigado tributario cos recargos establecidos no artigo 35 ou, no seu defecto a través do procedemento administrativo de constrinximento.3. O relativo ás formas de pagamento, recargos, medios de pagamento, domiciliacións, xustificantes de pagamento, aprazamentos e fraccionamentos, garantías para aprazamentos, a súa tramitación, cálculo de intereses e efectos da falta de pagamento de débedas aprazadas, figura regulado na presente ordenanza no Título II, Capítulo IV relativo á débeda tributaria.4. O período executivo iniciarase: a) Para as débedas liquidadas pola administración tributaria do Concello, o día seguinte ó vencemento do prazo regulamentario establecido para o seu pagamento voluntario no artigo 37 da presente Ordenanza. b) No caso de débedas a ingresar mediante autoliquidación presentada, sen realizar o ingreso, o día seguinte da finalización do prazo que establece a Ordenanza fiscal correspondente, ou se este xa estivese concluído, o día seguinte da presentación da autoliquidación.5. A presentación dunha solicitude de aprazamento, fraccionamento ou compensación en período voluntario impedirá o inicio do período executivo durante a tramitación de ditos expedientes, pero non o devengo de xuros de demora.6. A interposición dun recurso non impedirá o inicio do período executivo agás que aquel sexa contra unha sanción. Neste último caso, o período executivo comezará cando a sanción sexa firme en vía administrativa.1. O procedemento de constrinximento iníciase mediante a notificación da providencia de constrinximento ditada polo/a Tesoureiro/a Municipal.2. A providencia de constrinximento constitúe o título executivo único, que ten a mesma forza executiva que a sentenza xudicial para proceder contra os bens e dereitos dos obrigados ao pago.3. A providencia de constrinximento poderá ser impugnada diante do Tesoureiro/a polos seguintes motivos: a) Extinción total da débeda ou prescrición do dereito a esixir o pago. b) Solicitude de aprazamento, fraccionamento ou compensación en período voluntario e outras causas de suspensión do procedemento de recadación. c) Falta de notificación da liquidación. d) Anulación da liquidación. e) Erro ou omisión no contido da providencia de constrinximento que impida a identificación do debedor ou da débeda constrinxida.4. Cando a impugnación, razoablemente fundada, se refira á existencia de causa de nulidade de pleno dereito na liquidación, poderá ordenarse a paralización de actuacións. Se se verifica que efectivamente se dá aquela causa, instarase o correspondente acordo administrativo de anulación da liquidación e estimarase o recurso contra a providencia de constrinximento, procedendo á anulación da mesma.5. Unha vez iniciado o período executivo e notificada a providencia de constrinximento, o pago da débeda tributaria deberá efectuarse nos seguintes prazos: a) Se a notificación da providencia se realiza entre os días 1 e 15 de cada mes, desde a data de recepción da notificación ata o día 20 de dito mes ou, se este non fora hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data de recepción da notificación ata o día 5 do mes seguinte ou, se este non fora hábil, ata o inmediato hábil seguinte.6. Se o obrigado tributario non efectuara o pago dentro do prazo ao que se refire o apartado anterior, procederase ao embargo dos seus bens, advertíndose así na providencia de constrinximento.7. Contra a dilixencia de embargo dos bens que formen o patrimonio do debedor só serán admisibles os seguintes motivos de oposición: a) Extinción da débeda ou prescrición do dereito a esixir o pago. b) Falta de notificación da providencia de constrinximento. c) O incumprimento das normas reguladoras do embargo contidas na Lei Xeral Tributaria e normas ditadas no seu desenvolvemento. d) Suspensión do procedemento de recadación.8. O procedemento de constrinximento terá carácter exclusivamente administrativo e sustanciarase do modo regulado no Regulamento Xeral de Recadación.9. De acordo co disposto no artigo 165 da Lei Xeral Tributaria, o procedemento de constrinximento suspenderase na forma e cos requisitos previstos nas disposicións reguladoras dos recursos e reclamacións económico-administrativas, e nos restantes supostos previstos na normativa tributaria.1. A mesa de poxa de bens estará integrada polo/a Tesoureiro/a Municipal, que será o Presidente, o Secretario do Concello ou funcionario en quen delegue, que actuará como Secretario, e dous funcionarios adscritos ó departamento de servizos económicos municipais. Todos poderán ser substituídos nos supostos de ausencia.2. As poxas de bens embargados anunciaranse, en todo caso, no Taboleiro de Edictos do Concello e no Boletín Oficial da Provincia. Cando o tipo supere a cifra de 1.000.000 euros, anunciarase, ademais, no Boletín Oficial do Estado. Poderá dispoñerse a publicación do anuncio de poxa en medios de comunicación de gran difusión e en publicacións especializadas, cando ao seu xuízo resulte conveniente e o custo da publicación sexa proporcionado co valor dos bens.3. Todo licitador, para ser admitido como tal, constituirá un depósito en metálico ou mediante cheque bancario ou conformado e nominativo a favor do Concello de Ames de ao menos un 20% do tipo de poxa, salvo que a Mesa de poxa, de forma motivada, o reduza ao 10%. 4. Se a poxa é de bens inmobles cuxo tipo excede de 250.000 €, o adxudicatario poderá exercitar a opción prevista no artigo 111 do Regulamento Xeral de Recadación para efectuar o pago do prezo do remate o mesmo día en que se produza o outorgamento da escritura pública de venda, debendo comunicar ao resultar adxudicatario, o seu desexo de acollerse a esta forma de pago, podendo condicionar a Mesa de poxa esta opción á constitución dun depósito adicional no prazo improrrogable de dez días.5. O importe dos tramos de licitación, deberá adecuarse ás seguintes escalas: a) Para tipos de poxa inferiores a 10.000 euros, 100 euros. b) Para tipos de poxa desde 10.000 euros ata 50.000 euros, 300 euros. c) Para tipos de poxa desde 50.000 euros ata 250.000 euros, 500 euros. d) Para tipos de poxa superiores a 250.000 euros, 1.000 euros. Cando a mesa teña que substituír aos licitadores en sobre pechado, poxará por eles, segundo os tramos establecidos no presente artigo, sen exceder o límite máximo fixado na súa oferta. Se unha postura non coincide co importe dun tramo, considerarase formulada polo importe do tramo inmediato inferior.6. A poxa realizarase con suxeición aos criterios seguintes: - En primeira licitación, o tipo aplicable será o resultado de aplicar a valoración asignada aos inmobles a enaxenar. En caso de existir cargas que teñan accedido ao Rexistro con anterioridade, servirá de tipo para a poxa a diferenza entre o valor asignado e o importe destas cargas, que deberán quedar subsistentes sen aplicar á súa extinción o prezo do remate. En caso de que as cargas preferentes absorban ou exceden do valor asignado aos inmobles, o tipo será o correspondente ao importe dos débitos e costas, agás que estes sexan superiores ao valor do ben, en cuxo caso o tipo da poxa será dito valor. - En segunda licitación, o tipo aplicable será o 75% do anterior. - No caso de que as poxas en primeira e en segunda licitación resultasen tiveran resultado desertas ou, cos bens adxudicados non se cobrara a débeda e quedasen bens por enaxenar, continuarase o procedemento co anuncio de venda directa destes bens, a xestionar durante o prazo de seis meses contado dende a data de celebración da poxa. Non obstante a Mesa de poxa poderá acordar a adxudicación dos bens, no prazo de tres meses, prorrogables mes a mes ata o límite de seis meses, cando algunha das ofertas presentadas sexa considerada vantaxosa economicamente. Por outro lado, a mesa de poxa poderá acordar a adxudicación dos bens no prazo dun mes, prorrogables mes a mes ata o límite de seis meses a contar dende a data de celebración da poxa, cando polas características dos bens considere que poderían perder valor de mercado polo transcurso do tempo e que algunha das ofertas presentadas é vantaxosa economicamente.7. Cando os bens teñan sido obxecto de poxa cunha soa licitación, o prezo mínimo de adxudicación directa será o tipo de poxa en dita licitación. Cando se tiveran celebrado dúas licitacións en poxa, non existirá prezo mínimo de adxudicación directa. Non obstante, se a mesa de poxa estimara desproporcionada a diferenza entre o valor asignado aos bens por taxación e o prezo ofrecido por calquera persoa interesada, co fin de non favorecer o enriquecemento inxusto do comprador en detrimento do propietario dos bens, poderá declarar inadmisible a oferta, non accedendo á formalización da venda.8. Indicativamente, fíxase o 35 por cento do tipo da primeira licitación como oferta admisible nas vendas por xestión directa cando tiveran resultado desertas as poxas en primeira e segunda licitación.1. As cantidades esixibles nun procedemento de constrinximento por ingresos de Dereito público devengarán intereses de demora dende o día seguinte ao do vencemento da débeda en período voluntario ata a data do seu ingreso.2. A base sobre a que se aplicará o tipo de interese non incluirá a recarga de constrinximento.3. O tipo de xuro fixarase de acordo co establecido nos artigos 10 do RDL 2/2004 de 5 de marzo e 26.6 da Lei Xeral Tributaria. Cando, ao longo do período de demora, se tiveran modificado os tipos de xuros determinarase a débeda a satisfacer por intereses sumando as contías que correspondan a cada período.4. Con carácter xeral, os intereses de demora cobraranse xunto co principal; se o debedor se negara a satisfacer os intereses de demora no momento de pagar o principal, practicarase liquidación que deberá ser notificada e na que se indiquen os prazos de pago.5. Se se embarga diñeiro en efectivo ou en contas, poderán calcularse e reterse os intereses no momento do embargo, se o diñeiro dispoñible fose superior á débeda perseguida. Se o líquido obtido fora inferior, practicarase posteriormente liquidación dos intereses devengados.6. Non se practicará liquidación por xuros de demora cando a súa importe sexa inferior a 5 euros.7. Noutros supostos, non se esixirán intereses de demora a partir do momento en que se incumpran os prazos máximos para notificar a resolución das solicitudes de compensación, o acto de liquidación ou a resolución dos recursos administrativos, sempre que, neste último caso, se tivera acordado a suspensión de acto recorrido. En particular, a este efecto, respecto aos recursos administrativos, o prazo máximo para resolvelos establécese nun ano. Terán a consideración de costas do procedemento de constrinximento aqueles gastos que se orixinen durante o seu desenvolvemento. As costas serán por conta do debedor a quen lle serán esixidas. Como costas do procedemento estarán comprendidas, entre outras, as seguintes: a) Os gastos orixinados polas notificacións que imprescindiblemente teñan que realizarse no procedemento administrativo de constrinximento. b) Os honorarios de empresas e profesionais, alleos á Administración, que interveñan na valoración dos bens trabados. c) Os honorarios dos rexistradores e outros gastos que teñan que abonarse polas actuacións nos rexistros públicos. d) Os gastos motivados polo depósito e administración dos bens embargados. e) Os demais gastos que esixa a propia execución. A POTESTADE SANCIONADORA. CAPITULO I. PRINCIPIOS DA POTESTADE SANCIONADORA EN MATERIA TRIBUTARIA.1. Son infraccións tributarias as accións ou omisións dolosas ou culposas con calquera grado de neglixencia que estean tipificadas e sancionadas na Lei 58/2003 Xeral Tributaria ou noutra lei.2. Serán suxeitos infractores as persoas físicas ou xurídicas e as entidades mencionadas no apartado 4 do artigo 19 da presente ordenanza que realicen as accións ou omisións tipificadas como infraccións nas leis, e en particular os seguintes: a) Os contribuíntes e os substitutos dos contribuíntes. b) Os obrigados a realizar ingresos a conta. c) Os obrigados ó cumprimento de obrigas tributarias formais. d) A sociedade dominante en réxime de consolidación fiscal. e) O representante legal dos suxeitos obrigados que carezan de capacidade de obrar na orde tributaria.3. O suxeito infractor terá a consideración de debedor principal a efectos de declaración de responsabilidades.4. As accións ou omisións tipificadas nas leis non darán lugar a responsabilidade por infracción tributaria nos seguintes supostos: a) Cando se realicen por quen careza de capacidade de obrar no ámbito tributario. b) Cando concorra forza maior. c) Cando derivan dunha decisión colectiva para quen tiveran salvado o seu voto ou non asistira á reunión na que se tomou a mesma. d) Cando se tivese posto a dilixencia necesaria no cumprimento das obrigas e deberes tributarios. En particular, entenderase que se puxo a dilixencia necesaria cando o contribuínte tivese presentado unha declaración veraz e completa e practicase, se é o caso, a correspondente autoliquidación, amparándose nunha interpretación razoable da norma. e) Cando sexan imputables á deficiencias técnicas de programas informáticos de asistencia facultados pola Administración tributaria.1. O inspector-actuario iniciará os expedientes sancionadores correspondentes as infraccións tributarias postas de manifesto como consecuencia das actuacións de comprobación e investigación que lles sexan encomendadas, naqueles casos en que, ó tempo de estende-las actas, teñan no seu poder tódolos elementos necesarios para cualifica-la infracción cometida e graduar e determina-la contía da sanción a impoñer; asemade, ó incoa-lo expediente, poderán formula-la proposta de imposición de sanción a que se refiren os artigos 31, 33 e 34 do Real Decreto 1930/1998, de 11 de setembro. A resolución dos expedientes sancionadores corresponderá á Xunta de Goberno Local. CAPITULO II DISPOSICIÓNS XERAIS SOBRE INFRACCIÓNS E SANCIÓNS TRIBUTARIAS.1. As infraccións tributarias clasifícanse en leves, graves e moi graves segundo o que segue: a) Deixar de ingresar a débeda tributaria que debera resultar dunha autoliquidación. - Será infracción leve cando a base da sanción sexa inferior ou igual a 3000 euros ou, sendo superior, non exista ocultación. A sanción consistirá en multa proporcional do 50%. - Será infracción grave cando a base da sanción sexa superior a 3000 euros e exista ocultación. A sanción consistirá en multa proporcional do 50% ó 100% e graduarase incrementando a porcentaxe mínima conforme ós criterios de comisión repetida de infraccións tributarias e prexuízo económico para a Facenda do Concello. - Será infracción moi grave cando se utilizaran medios fraudulentos. A sanción consistirá en multa do 100 ó 150% e graduarase incrementando a porcentaxe mínima conforme ós criterios de comisión repetida de infraccións tributarias e prexuízo económico para a Facenda do Concello. b) Incumprir a obriga de presentar de forma completa e correcta declaracións ou documentos necesarios para practicar liquidacións. - Será infracción leve cando a base da sanción sexa inferior ou igual a 3000 euros ou, sendo superior, non exista ocultación. A sanción consistirá en multa proporcional do 50%. - Será infracción grave cando a base da sanción sexa superior a 3000 euros e exista ocultación. A sanción consistirá en multa proporcional do 50 ó 100% e graduarase incrementando a porcentaxe mínima conforme ós criterios de comisión repetida de infraccións tributarias e prexuízo económico para a Facenda Municipal. - Será infracción moi grave cando se tiveran utilizado medios fraudulentos. A sanción será multa proporcional do 100 ó 150% e graduarase incrementando a porcentaxe mínima conforme ós criterios de comisión repetida de infraccións tributarias e prexuízo económico para a Facenda Municipal. c) Solicitar indebidamente, devolucións, beneficios ou incentivos fiscais. - Constitúe infracción tributaria solicitar indebidamente devolucións derivadas da normativa de cada tributo mediante a omisión de datos relevantes ou a inclusión de datos falsos en autoliquidacións, comunicacións ou solicitudes, aínda que as devolucións non se obtiveran. Esta infracción será sempre grave. A sanción consistirá en multa proporcional do 15% da cantidade indebidamente solicitada. - Se a infracción consiste en solicitar indebidamente beneficios fiscais e non fose sancionable por outra infracción, sancionarase con multa fixa de 300 euros d) Non presentar en prazo autoliquidacións ou declaracións sen que se produza prexuízo económico. Será infracción leve, sen prexuízo das especialidades reguladas no artigo 198 da Lei 58/2003 Xeral Tributaria. A sanción será multa fixa de 200 euros. Se se tratare de declaracións censuais, comunicación da designación de representante de persoas ou entidades cando así o estableza a normativa, a multa será de 400 euros. e) Non comunicar o domicilio fiscal ou cambio do mesmo polas persoas que non realicen actividades económicas. Será infracción leve. A sanción consistirá en multa fixa 100 euros. f) Presentar incorrectamente autoliquidacións ou declaracións sen que se produza prexuízo económico. Será infracción grave. A sanción será de 150 euros no caso de autoliquidacións ou declaracións incompletas, inexactas ou con datos falsos e, 250 euros, no caso de declaracións censuais incompletas, inexactas ou con datos falsos. g) Contestar de forma inexacta os requirimentos individualizados de información previstos no artigo 55 da presente ordenanza. Será infracción grave. A sanción será a establecida no artigo 199 da Lei 58/2003 Xeral Tributaria. h) Incumprir as obrigas relativas á utilización do número de identificación fiscal. Será infracción leve. A sanción consistirá en multa fixa de 150 €. i) Resistencia, obstrución, escusa ou negativa ás actuacións da Administración tributaria. Entenderase producida esta circunstancia cando o suxeito infractor, debidamente notificado ó efecto, teña realizado actuacións tendentes a dilatar, entorpecer ou impedir as actuacións da Administración tributaria en relación co cumprimento das súas obrigas. Será infracción grave. As sancións serán as previstas no artigo 203 da Lei 58/2003 Xeral Tributaria. j) Outras infraccións reguladas na Lei 58/2003 Xeral Tributaria ou en outra norma legal. Serán clasificadas e sancionadas conforme as citadas normas legais. De resultaren aplicables os criterios de gradación aludidos no artigo precedente, aqueles aplicaranse conforme o disposto no artigo 187 da Lei 58/2003 Xeral Tributaria. Igualmente, aplicarase o criterio de acordo ou conformidade do interesado conforme os artigos 187 e 188 da citada Lei. Este criterio implicará a redución do 50% nas sancións en actas con acordo. En actas con conformidade as reducións poderán ser do 30% mais un 25% sobre a sanción reducida nos termos regulados no citado artigo 188, en actas con conformidade.1. O procedemento sancionador en materia tributaria tramitarase de forma separada ós de aplicación dos tributos, agás renuncia do obrigado tributario. Neste caso tramitarase conxuntamente.2. O procedemento sancionador en materia tributaria iniciarase sempre de oficio, mediante a notificación do acordo do órgano competente.3. Na instrución do procedemento sancionador serán de aplicación as normas especiais sobre desenvolvemento das actuacións e procedementos tributarios a que se refire o artigo 99 da Lei 58/2003 Xeral Tributaria.4. O procedemento sancionador en materia tributaria terminará mediante resolución ou por caducidade. Previamente, a proposta de resolución será notificada ó interesado concretando a sanción proposta con indicación dos criterios de gradación e a súa motivación, indicándolle a posta de manifesto do expediente e concedéndolle un prazo de 15 días para alegacións.5. O acto de resolución do procedemento sancionador poderá ser obxecto de recurso potestativo de reposición coas especificidades reguladas no artigo 212 da Lei 58/2003 Xeral Tributaria. REVISIÓN EN VÍA ADMINISTRATIVA. CAPITULO I MEDIOS E PROCEDEMENTOS DE REVISIÓN.1. Os actos e actuacións de aplicación dos tributos e os actos de imposición de sancións tributarias poderán revisarse mediante: a) Procedementos especiais de revisión. b) Recurso potestativo de reposición.2. Cando foran confirmados por sentencia xudicial firme, non serán revisables en ningún caso os actos de aplicación dos tributos y de imposición de sancións. CAPITULO II PROCEDEMENTOS ESPECIAIS DE REVISIÓN. Son procedementos especiais de revisión os de: a) Revisión de actos nulos de pleno dereito. b) Declaración de lesividade de actos anulables. c) Revogación. d) Rectificación de erros. e) Devolución de ingresos indebidos. Corresponderalle ó Pleno do Concello a declaración de nulidade de pleno dereito así como a declaración de lesividade para o interese público os actos ditados en materia tributaria, nos supostos e conforme ó procedemento establecido nos artigos 217 e 218 da Lei 58/2003 Xeral Tributaria.1. O Concello poderá revocar os seus actos en beneficio dos interesados cando se estime que infrinxen manifestamente a lei, cando circunstancias sobrevidas que afecten a unha situación xurídica particular poña de manifesto a improcedencia do acto ditado, ou cando na tramitación do procedemento se tivera producido indefensión ós interesados.2. A revogación non poderá constituír, en ningún caso, dispensa ou exención non permitida polas normas tributarias, nin ser contraria ó principio de igualdade, ó interese público ou ó ordenamento xurídico.3. A revogación só será posible mentres non tivera transcorrido o prazo de prescrición.4. O procedemento de revogación iniciarase sempre de oficio e será competente para declarala a Xunta de Goberno. O Concello rectificará en calquera momento, de oficio ou a instancia do interesado, os erros materiais, de feito ou aritméticos sempre que non tivera transcorrido o prazo de prescrición.1. O procedemento para o recoñecemento do dereito á devolución de ingresos indebidos iniciarase de oficio ou a instancia do interesado, nos seguintes supostos: a) Cando se tivera producido duplicidade no pagamento. b) Cando a cantidade pagada fose superior á que resulta dun acto administrativo ou dunha autoliquidación. c) Cando se ingresaran cantidades correspondentes a débedas ou sancións tributarias despois de transcorridos os prazos de prescrición. d) Noutros supostos establecidos en normas legais ou nas Ordenanzas fiscais do Concello.2. Cando o dereito á devolución fose recoñecido en virtude de acto administrativo de liquidación ou resolución económico-administrativa ou xudicial, así como por resolucións dos expedientes aludidos no apartado 1 deste artigo, procederase a execución da devolución.3. O procedemento para a devolución de ingresos indebidos a instancia do interesado axustarase, ó seguinte: a) O solicitante deberá achegar á súa solicitude documento orixinal que acredite que a cantidade tivo ingreso na Caixa Municipal. b) Deberá consignar na súa solicitude un número de conta bancaria completo a fin de proceder a realizar a eventual devolución a través de transferencia bancaria.4. Cando un obrigado tributario considere que a presentación dunha autoliquidación dera lugar a un ingreso indebido, deberá instar a rectificación da autoliquidación. Neste caso a Administración tributaria do Concello aprobará a correspondente liquidación provisional, recoñecemento ou non do ingreso indebido e conseguinte devolución. Se na resolución dun recurso ou reclamación se declara un ingreso indebido ou se condona unha multa xa pagada, acordarase de oficio a devolución do seu importe previo aporte do correspondentes xustificante do seu ingreso en arcas municipais. CAPITULO III RECURSOS ADMINISTRATIVOS.1. Contra os actos administrativos ditados en vía de xestión de tributos e restantes ingresos de dereito público, poderase interpoñer ante a Xunta de Goberno Local ou órgano competente que o ditou, recurso de reposición no prazo dun mes, a contar dende a notificación expresa ou a notificación colectiva dos correspondentes Padróns Fiscais.2. Contra a denegación do recurso de reposición, pode interpoñerse recurso contencioso-administrativo de conformidade coa normativa vixente.3. Para interpoñer o recurso de reposición contra os actos sobre aplicación e efectividade dos tributos locais, non se requirirá o previo pago da cantidade esixida; sen embargo, a interposición do recurso non deterá en ningún caso a acción administrativa para a cobranza, a menos que o interesado solicite a suspensión da execución do acto impugnado, a tal efecto será indispensable acompañar garantía que cubra o total da débeda tributaria, en cal suposto outorgarase a suspensión instada. Para este fin, non se admitirán outras garantías, a elección do recorrente, que as seguintes: a. Depósito en diñeiro efectivo ou en valores públicos na Caixa Xeral de Depósitos ou nas súas sucursais, ou no seu caso, na Corporación ou Entidade interesada b. Aval ou fianza de carácter solidario prestado por un Banco ou banqueiro rexistrado oficialmente, por unha Caixa de Aforros Confederada, Caixa Postal de Aforros, por Cooperativa de Crédito cualificada, ou sociedade de garantía recíproca. c. Fianza persoal e solidaria prestada por dous contribuíntes da localidade de recoñecida solvencia, só para débitos inferiores a 600.-euros. Porén, en casos moi cualificados e excepcionais poderá o Concello acordar discrecionalmente, a instancia de parte, a suspensión do procedemento, sen prestación de garantía ningunha, cando o recorrente alegue e xustifique na súa solicitude a imposibilidade de prestala ou demostre de xeito fidedigno a existencia de erros materiais ou aritméticos nos actos sobre aplicación e efectividade dos tributos locais. A Concesión da suspensión levará sempre aparellada a obriga de satisfacer xuros de demora por todo o tempo de aquela e só producirá efectos no recurso de reposición.4. Entenderase que o aval ou a fianza solidaria prestada por Banco ou Caixa de Aforros está constituída a satisfacción do Concello, cando reúna os seguintes requisitos: a. Que exprese a débeda ou débedas tributarias que se afianzan, identificando ao suxeito pasivo ou obrigado ao pago. b. Que garanta a totalidade da débeda tributaria. Igualmente, garantiranse os xuros de demora por todo o tempo da suspensión, mediante unha expresión que así o determine. c. A garantía constituirase a disposición do Alcalde-Presidente e terá unha duración ilimitada, ata que o Concello autorice a súa cancelación, aínda cando os seus efectos se limitarán ao período de tramitación do recurso de reposición.5. Interposto o recurso e presentada a garantía, se fora suficiente, a Xunta de Goberno Local ditará acordo que decida a suspensión. Dita resolución será trasladada ao Tesoureiro co obxecto de que se adopten as medidas procedentes para deixar en suspenso a execución do acto impugnado.6. Cando a garantía ofrecida fora insuficiente, requirirase ao administrado para que no prazo de 10 días corrixa os defectos que se aprecien. Se a garantía resulta insuficiente e non se corrixen os defectos de que adoeza, adoptarase igualmente a resolución que así o determine e continuará o trámite de execución.7. Resolto o recurso de reposición e admitido totalmente o mesmo, declararase liberada a garantía.8. Se o recurso fora desestimado total ou parcialmente, practicarase, no seu caso, a correspondente liquidación, así como a dos intereses reportados por todo o tempo que durara a suspensión, para que sexa ingresada polo obrigado ao pago. De non facerse efectivo dito pago procederase a facer efectiva a garantía constituída.9. Polo feito de presentar a solicitude de suspensión entenderase acordada esta con carácter preventivo, ata que o órgano competente resolva sobre a súa concesión ou denegación, o que debe realizarse no prazo de dez días seguintes á presentación no rexistro da petición de suspensión e garantía que, en todo caso, deberá presentarse en documento orixinal. A presente ordenanza foi aprobada polo Pleno da Corporación e entrará en vigor o día da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresa. Ames, 16 de decembro de 2009 O alcalde Carlos Antonio Fernández Castro